
Deur Hom leef, be - weeg en is ek, 


Hy be - skik, be - stuur my lot; 


dít ver - trou ek aan sy lei - ding 


as my Va - der en my God. 

Ek glo vas in Jesus Christus, 
eengebore Seun van God, 
deurwie alles is geskape, 
Woord by God en self ook God. 
Ek vereer Hom soos die Vader, 
buig my dankbaar voor Hom neer, 
wat my vrygekoop, verlos het - 
Hom erken ek as my Heer. 


Ek glo Jesus, wat ontvang is 
deur die werking van die Gees, 
word hier deur die maagd Maria, 
waarlik mens van bloed en vlees. 
Onder Pontius Pilatus 
het Hy smart en pyn gely; 
is gekruisig en begrawe - 
só maak Hy van sonde vry. 




Op die derde dag het Jesus 
uit die dood uit opgestaan, 
deur sy sterwe en sy lewe 
dood en graf en hel verslaan. 
Na die hoogste hemel het Hy 
tot die Vader opgevaar; 
aan Gods regterhand in ere, 
voer Hy heerskappy van daar. 

Ek glo dat Hy op die wolke, 

Hy, die Menseseun, wéér kom. 
Al die lewendes en dooies, 
elke knie sal buig voor Hom. 

Hy beoordeel al ons werke - 
so beslis Hy ook my lot. 

Maar dit troos my: Hy, die regter, 
het my skuld betaal by God. 

Ek glo met my hele wese 
in die Heil'ge Gees as Heer, 
wat sy kerk met al sy lede 
troos en deur die Woord regeer. 
Hy skenk my sy krag en leiding 
dat ek hier die goeie stryd 
in sy Naam begin en eindig 
met geloofsblymoedigheid. 

Ek glo God se kerk is heilig, 
Christelik en algemeen; 
in geloof en hoop en liefde 
aan Hom toegewy soos één. 

Hy is Hoof en ons die lede 
wat Hy roep, versterk, bewaar. 
Hartlik deel, met dank en vreugde, 
ons sy gawes met mekaar. 


Ek glo aan die skuldvergewing 
deur die Heer se midd'laarsbloed; 
in my eie werk en waarde 
is geen rus vir my gemoed. 

Dit is alles net genade 
dat ek nie verlore gaan; 
ja, my Vader, ja, ek weet dít: 

U neem my in Christus aan. 

Ek glo ook dat hierdie liggaam 
wat tot stof en as vergaan, 
op die laaste van die dae 
weer verheerlik op sal staan; 
dan onsterflik, onverganklik, 
ken dit geen verderfenis; 
dan is dit so skoon en heerlik 
soos my Heer se liggaam is. 

En ek glo daar wag 'n lewe 
ewig, heerlik, sondevry. 
Jesus, wat vooruitgegaan het, 
het ons plek reeds voorberei. 
Doderyk, waar's jou oorwinning? 
Dood en sonde, waar jul mag? 
Ewig in die vaderwoning 
leef ons sonder dag of nag! 

Ewig, onbegryplik' Wese, 

U die Vader, Seun en Gees, 
Heer, leer my U ken al beter, 
u gehoorsaam kind te wees. 
Ons wil sing van al u liefde; 
in u waarheid wil ons juig. 

Amen! Blye evangelie! 
Amen, bly my hart getuig! 


